พลอย ถือเป็นสาวประเภท "หลงแฟน" เพราะ หนุ่มโดม จัดว่า "หล่อขั้นเทพ" สาวเจอสาวหลง เกย์เจอเกย์หันหลังให้ พลอย เองก็พอทำใจมาบ้าง แต่  พลอย ก็ มีคติประจำใจท่องไว้ให้ตัวเอง และกิ๊กพี่ โดม ฟัง "เสียทองเท่าหัว ไม่ยอมเสียพี่โดมให้ใคร" โดม ได้ยินถึงกับผละจากกิ๊ก กลับมาจูงมือ พลอย เปิดใจรักหวาน ยอมเปิดปากโต้ข่าวกิ๊ก ปกป้อง และตอบแทนความซื่อสัตย์ของ "แฟนสาว" แทน พลอย ในงานหนัง "สี่แพร่ง" ว่า "ยังรักกับพลอยดี พอพลอยเห็นภาพ เจอนักข่าวมาถามเค้าก็เครียด" พลอย กระหน่ำโทร. ถาม โดม ตั้งแต่ลงข่าววันแรก ปลอบใจ ตัวเองว่า แก้มโดม กลายเป็น "แก้มสาธารณะ" ไปร้องเพลงให้สาวฟัง ถ้าคนไหนใจกล้าก็กระโดดจุ๊บแก้ม นั่งตัก โดม เลย ตอนนี้ศึกกิ๊กสงบ ข่าวซา รัก พลอย-โดม กลับสู่สภาวะปกติอีกครั้ง แต่ไม่รู้ว่าจะมี "พายุ นาร์กีส" มาถล่มขย่มหัวใจอีกเมื่อไหร่ พลอย ก็คงหาทางตั้งรับ ระงับ "กิ๊ก" จนตัวตาย เลือกหยุดหัวใจไว้ที่ โดม!    ตอนนี้ พลอย มีละครเรื่อง "นิมิตมาร" คู่กับ มาร์ท-กฤษฎา พรเวโรจน์ พระเอกคู่ฉาว ที่เคยมีข่าว "ผีผ้าห่ม" ด้วยกัน แต่ พลอย ก็ไม่แคร์ ร่วมงานได้สบายใจ พลอย หันมาทำงานหนัก เพราะชอบสะสมเพชร มีแหวนวงละหลายกะรัตไว้ใส่ประดับบารมี ให้รู้กันไปว่าไม่ต้อง "งอมืองอเท้า" เป็นแฟนไฮโซ พลอย ก็มีเพชรใส่เต็มตัว ล่าสุด พลอย รับเป็น "มิสแฮปปี้ทอยเลต" มี วันเฉลิม ติดต่อให้ พลอย เป็น "พรีเซ็นเตอร์ส้วมสะอาด" พลอย ไม่อายที่ใครว่าเป็น "นางเอกส้วม" พลอย ถือว่าได้ตอบแทนสังคม ตั้งแต่ พลอย  ประกาศแขวนบิกินี หยุดหวือไม่ขายเซ็กซี่ ก็มุเอาชนะคำว่า "สวยแต่โง่" ไม่ยอมให้ใคร มาด่าฟรีๆ! ในสายตาแม่ โดม พลอย สอบผ่าน "ว่าที่ลูกสะใภ้" โดม เคยอ้อนแม่ว่าอายุ 30 จะ แต่งงาน นี่ก็เหลืออีก 2 ปี ใกล้ถึงเวลาสละโสดเต็มที...     "หมอดู" โปรดรอดู "หน้าเจ้าสาวโดม" ถึงวันนั้นจะเป็น "พลอย- เฌอมาลย์" หรือ "พลอย-เจอมาร" !      ข่าวที่เกี่ยวข้อง      - พลอย หนีกระเจิง ปัด! ตอบเลิก โดม  - โดม-พลอย ร่อแร่ คู่รักรอวันเลิก          ข้อมูลและภาพประกอบจาก